
Vadovaudamasi Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.3, 1.4 papunkčiais, Lietuvos Respublikos Vyriausybės 2003 m. lapkričio 10 d. nutarimo Nr.1387 „Dėl žemės nuomos mokesčio už valstybinės žemės sklypų naudojimą“ 3 punktu,  Lietuvos Respublikos Vyriausybės 1999 m. vasario 24 d. nutarimo Nr. 205 ,,Dėl žemės įvertinimo tvarkos“ 5.8 papunkčiu, Telšių rajono savivaldybės taryba  nusprendžia:
. Nustatyti nuomos mokesčio už valstybinę žemę, išnuomotą ne aukciono būdu, tarifą 2014 metams nuo žemės sklypų vertės, apskaičiuotos pagal taikytus verčių žemėlapius:
. žemės ūkio paskirties žemei – 1,5 procento;
. mažaaukščių gyvenamųjų namų  žemei – 0,7 procento;
. daugiaaukščių ir aukštybinių gyvenamųjų namų  žemei – 0,5 procento;
. pramonės ir sandėliavimo objektų teritorijoms – 2,5 procento;
. komercinės paskirties objektų teritorijoms ir kitai žemei – 0,9 procento;
. vandenviečių sanitarinės apsaugos griežto režimo zonų žemei, miestų ir kaimų nuotekų valymo įrenginių teritorijų su prie jų esančiomis dumblo laikymo aikštelėmis, nuotekų perpumpavimo stočių ir šių objektų sanitarinių zonų žemei – 0,1 procento.
. Nustatyti žemės nuomos mokesčio tarifą nenaudojamai, apleistai žemei – 4 procentai žemės vertės.
. Nustatyti nuomos mokesčio už valstybinę žemę sumokėjimo terminą - 20 kalendorinių dienų nuo patikslintų duomenų gavimo apie nuomos mokesčio už valstybinę žemę dydžio pasikeitimus po nustatyto šio mokesčio sumokėjimo termino.


Savivaldybės meras								Vytautas Kleiva

